
Către,

BIROUL PERMANENT AL CAMEREI DEPUTAŢILOR

Vă înaintăm, alăturat, raportul comun asupra proiectului de Lege pentru instituirea anului 2021 - ”Anul Tudor Vladimirescu” şi declararea lui Tudor Vladimirescu şi a Ecaterinei Teodoroiu, drept eroi ai naţiunii române, transmis Comisiei pentru administraţie publică şi amenajarea teritoriului şi Comisiei pentru cultură, arte, mijloace de informare în masă, pentru dezbatere şi avizare pe fond, în procedură obișnuită, cu adresa nr. PL. x 65 din 1 februarie 2021.
	PREŞEDINTE,
Simona BUCURA-OPRESCU


	PREŞEDINTE,
Iulian BULAI

R A P O R T      C O M U N 

asupra proiectului de Lege pentru instituirea anului 2021 - ”Anul Tudor Vladimirescu” şi declararea
 lui  Tudor Vladimirescu şi a Ecaterinei Teodoroiu, drept eroi ai naţiunii române


În conformitate cu prevederile art. 94 din Regulamentul Camerei Deputaţilor, republicat, cu modificările si completarile ulterioare, Comisia pentru administraţie publică şi amenajarea teritoriului şi pentru cultură, arte, mijloace de informare în masăComisia  
au fost sesizate, cu dezbatere şi avizare pe fond, în procedură obișnuită, cu proiectul de Lege pentru instituirea anului 2021 - ”Anul Tudor Vladimirescu” şi declararea lui Tudor Vladimirescu şi a Ecaterinei Teodoroiu, drept eroi ai naţiunii române, transmis cu adresa nr. PL. x 65 din 1 februarie 2021, înregistrat cu nr. 4c-7/21 din 4 februarie 2021, respectiv cu nr. 4c-12/56 din 2 februarie 2021.

Camera Deputaţilor este Cameră Decizională potrivit prevederilor art.75 alin. (1) şi (3) din Constituţia României, republicată şi ale art.91 din Regulamentul Camerei Deputaţilor, republicat, cu modificările si completarile ulterioare.

Senatul, în calitate de Primă Cameră Sesizată, a adoptat proiectul de lege în şedinţa din 28 decembrie 2020, ca urmare a depășirii termenului de adoptare, potrivit art.75 alin.(2) teza a III-a din Constituția României, republicată.

Consiliul Legislativ avizează favorabil proiectul de lege (nr.991/25.09.2020);


Consiliul Economic şi Social avizează favorabil proiectul de lege (nr.8583/10.09.2020);


Comisia juridică, de disciplină şi imunităţi avizează favorabil proiectul de lege (nr.4c-13/135/10.02.2021);


Comisia pentru drepturile omului, culte şi problemele minorităţilor naţionale avizează favorabil proiectul de lege (nr.4c-6/63/16.02.2021).

Proiectul de lege are ca obiect de reglementare instituirea anului 2021 - „Anul Tudor Vladimirescu” şi, totodată, declararea lui Tudor Vladimirescu şi a Ecaterinei Teodoroiu, drept eroi ai naţiunii române. Potrivit Expunerii de motive, " Ecaterina Teodoroiu, cercetașă și participantă la Primul Război Mondial, s-a sacrificat eroic în bătălia de la Mărășești, în momentul în care se află în fruntea unui pluton de infanterie al Armatei Române, lovilă în inima ei generoasă de două gloanțe de milralieră, în anul 1917". Totodată, se menționează că "se declară drept erou al națiunii române, Tudor Vladimirescu, pentru curajul său dovedit în Revoluția de la 1821 pe care a condus-o,mișcare care avea ca scop eliberarea popoarelor creștine de sub dominația Otomană".
         
Potrivit prevederilor art.61 și art. 63 din Regulamentul Camerei Deputaţilor, republicat, cu modificările si completarile ulterioare, membrii celor două comisii sesizate în fond au examinat proiectul de lege în ședințe separate.


Comisia pentru administraţie publică şi amenajarea teritoriului a examinat proiectul de lege în şedinţa din 23 februarie 2021.


La lucrările Comisiei au fost prezenţi membri ai Comisiei, conform listei de prezență.

Membrii Comisiei pentru cultură, arte, mijloace de informare în masă şi-au desfăşurat lucrările în şedinţa din 16 februarie 2021. 

Din numărul total de 12 membri ai Comisiei pentru cultură, arte, mijloace de informare în masă au participat la şedinţă 10 deputaţi.

La dezbaterile care au avut loc a participat, în conformitate cu prevederile art. 55 din Regulamentul Camerei Deputaţilor, republicat, în calitate de invitat: doamna Irina Cajal, subsecretar de stat în cadrul Ministerului Culturii.

În urma dezbaterilor şi a opiniilor exprimate, membrii celor două comisii au hotărât, cu unanimitate de voturi, adoptarea proiectul de Lege pentru instituirea anului 2021 - ”Anul Tudor Vladimirescu” şi declararea lui Tudor Vladimirescu şi a Ecaterinei Teodoroiu, drept eroi ai naţiunii române, cu amendamentele admise, prezentate în Anexă, ce fac parte integrantă din prezentul raport.

 În funcţie de obiectul şi conţinutul său, proiectul de lege face parte din categoria legilor ordinare.
	PREŞEDINTE,
Simona BUCURA-OPRESCU
	PREŞEDINTE,
Iulian BULAI

	
	


Întocmit,
Șef serviciu, Nicoleta Toma

Consilier parlamentar, Alina Veisa
ANEXĂ

AMENDAMENTE  ADMISE
	Nr. crt.
	Forma adoptată de Senat
	Text propus de Comisie

(autorul amendamentului)
	Motivarea amendamentului

	1.
	Titlul legii:

LEGE
pentru institurea anului 2021 - „Anul Tudor Vladimirescu” și declararea lui Tudor Vladimirescu și a Ecaterinei Teodoroiu, drept eroi ai națiunii române


	Nemodificat
	

	2.
	Art. 1.- Se instituie anul 2021 ca „Anul Tudor Vladimirescu” în România.

	Nemodificat
	

	3.
	Art. 2. – (1) Cu prilejul sărbătoririi „Anului Tudor Vladimirescu” se organizează evenimente menite să marcheze aspecte cu ocazia împlinirii a 200 de ani de la Revoluția de la 1821 condusă de Tudor Vladimirescu și care a fost unul dintre evenimentele care au marcat începutul procesului de renaștere națională a României.

(2) Autoritățile administrației publice centrale și locale pot acorda sprijin logistic și/sau financiar, după caz, la programe de promovare a „Anului Tudor Vladimirescu”.

(3) Societatea Română de Televiziune și Societatea Română de Radiodifuziune pot include în programul zilei aspecte de la evenimentele ocazionate de sărbătorirea „Anului Tudor Vladimirescu”.
	Nemodificat
(2) Autoritățile administrației publice centrale și locale pot acorda sprijin logistic și/sau financiar, după caz, pentru programe de promovare a „Anului Tudor Vladimirescu”.

Autori: Comisiile
Nemodificat
	Amendament de redactare.

	4.
	Art. 3. – Se declară erou al națiunii române Tudor Vladimirescu, pentru rolul, curajul, eroismul și sacrificiul lui din timpul Revoluției din 1821. 
	Art. 3. – (1) Se declară erou al națiunii române Tudor Vladimirescu, pentru rolul marcant, curajul, eroismul și sacrificiul lui din timpul Revoluției din 1821.

(2) Se declară eroină a națiunii române Ecaterina Teodoroiu, pentru rolul marcant, curajul, eroismul și sacrificiul ei din timpul Primului Război Mondial.

Autori: Comisiile 

	Amendament de redactare.



	5.
	Art. 4. – Ceremoniile anuale pentru marcarea lui Tudor Vladimirescu drept erou al națiunii române vor avea loc în data de 23 ianuarie și pot fi marcate de autoritățile centrale și locale, precum și de instituțiile publice de cultură din țară și din străinătate, prin organizarea unor programe și manifestări cu caracter cultural-științific.
	Art. 4.- Ceremoniile se vor desfășura anual, în data de 23 ianuarie, respectiv, 22 august și pot fi marcate de autoritățile administrației publice centrale și locale, precum și de instituțiile publice de cultură din țară și din străinătate, prin organizarea unor programe și manifestări cu caracter cultural-științific.

Autori: Comisiile

	Amendament de comasare.

	6.
	Art. 5. – Se declară eroină a națiunii române Ecaterina Teodoroiu, pentru rolul, curajul, eroismul și sacrificiul ei din timpul Primului Război Mondial.
	Se elimină

Autori: Comisiile

	Se regăsește la art. 3, alin. (2).

	7.
	Art. 6. - Ceremoniile anuale pentru marcarea Ecaterinei Teodoroiu drept eroină a națiunii române vor avea loc în data de 22 august și pot fi marcate de autoritățile centrale și locale, precum și de instituțiile publice de cultură din țară și din străinătate, prin organizarea unor programe și manifestări cu caracter cultural-științific.


	Se elimină

Autori: Comisiile
	Se regăsește în cuprinsul art. 4

	8.
	Art. 7. – (1) Autoritățile administrației publice centrale și locale pot sprijini material sau logistic organizarea și desfășurarea programelor și manifestărilor prevăzute la art. 4 și art. 6, în limita fondurilor disponibile.

(2) Societatea Română de Televiziune și Societatea Română de Radiodifuziune pot include în programul zilei aspecte de la evenimentele ocazionate de la manifestările dedicate acesor sărbători.


	Art. 5. - (1) Autoritățile administrației publice centrale și locale pot sprijini material sau logistic organizarea și desfășurarea programelor și manifestărilor prevăzute la art. 4, în limita alocărilor bugetare.

(2) Nemodificat.

Autori: Comisiile
	











1/7
PAGE  
2/7

